SL Uradni list Evropske unije C 251/20

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 251/29)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) ŠT. 2081/92

„STELVIO“ ALI „STILFSER“

ŠT. ES: IT/00255/7.10.2002

ZOP (X) ZGO ( )

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije.

1. Pristojna služba države članice

Naziv: Ministero delle Politiche Agricole e Forestali Naslov: Via XX Settembre n. 20 — IT-00187 Roma Telefon: 06-481 99 68 Telefaks: 06-42 01 31 26 E-naslov: QTC3@politicheagricole.it

2. Vlagatelj

2.1 Naziv: Società Cooperativa a r. l. MILKON Südtirol — Alto Adige

2.2 Naslov:

Via Campiglio, 13/a — IT-39100 Bolzano Telefon 0471-45 11 11 Telefaks 0471-45 13 33

2.3 Sestava: pridelovalec ali proizvajalec/predelovalec (X) drugo ( )

3. Vrsta proizvoda

Razred 1.3.: Siri

4. Specifikacija

(povzetek pogojev iz člena 4(2))

4.1 Naziv: „Stelvio“ ali „Stilfser“

4.2 Opis: Ko je proizvodnja sira „Stelvio“ ali „Stilfser“ končana in je končano tudi najmanj 60 dnevno zorenje, ima sir cilindrično obliko z ravnimi ali skoraj ravnimi robovi in ravno ali rahlo upognjeno obliko hlebca. Ima naslednje mere: težo med 8 in 10 kg, premer od 36 do 38 cm in višino od 8 do 10 cm. Vsebnost maščobe v suhi snovi je najmanj 50 % z vsebnostjo vode, ki ne presega 44 %. Skorja mora biti rumeno-oranžne do oranžno-rjave barve. Testo je kompaktno, mehko in vlažno. Je blede, svetlo rumene barve z neenakomerno razporejenimi majhnimi do srednje velikimi očesci.

4.3 Geografsko območje: Sir „Stelvio“ ali „Stilfser“ je proizveden v zaščitenem geografskem območju, ki zajema regijo Bolzano iz proizvodne specifikacije. Še posebej ime „Stelvio“ označuje gorski predel narodnega parka Stelvio, ki je priljubljena turistična destinacija.

4.4. Dokazilo o poreklu: Vsaka stopnja proizvodnega procesa mora biti nadzorovana in na vsaki stopnji morajo biti zabeležene vse vhodne surovine (dodani proizvodi) in izhodni izdelki (pridobljeni proizvodi). To, skupaj s seznami, ki jih vodi nadzorni organ, ki beleži kmetovalce, proizvajalce, tiste, ki se odgovorni za zorenje in pakiranje, zagotavlja sledljivost proizvoda skozi celotno proizvodno verigo. Vse fizične in pravne osebe iz seznama lahko nadzorni organ preveri glede na določbe iz proizvodne specifikacije in ustreznega načrta za nadzorovanje.

4.5 Metoda pridobivanja: Pogoji iz proizvodne specifikacije določajo, da mora biti mleko, ki se uporablja za proizvodnjo sira „Stelvio“ ali „Stilfser“, kravje mleko. Med poletno pašo na alpskih pašnikih, morajo biti krave pitane s svežo travo in, ko so v hlevih, v glavnem s senom ali silažo do največ 15 kg na glavo. Če je potrebno, je mleko lahko delno posneto, da se uravnava vsebnost maščob, ki mora biti med 3,45 % in 3,6 %. Mleku se doda sirotka za predelavo na temperaturi od 32 do 33 °C. Mleko potrebuje od 20 do 27 minut, da se usiri, nakar se ga razbije na kocke. Ko nastane želena okrogla oblika, kocke mešamo in nato stiskamo, hlebci se izločijo v nadzorovano okolje, dokler ni dosežena prava stopnja kislosti testa. Sledi soljenje hlebcev potopljenih v solnico. Pod primernimi pogoji nato zorijo na lesenih deskah.

Reja goveda, skladiščenje mleka, in zaporedne faze predelave, koagulacije, zorenja in pakiranja celih hlebcev se morajo izvajati na območju, določenem s točko 4.3, da se zagotovi sledljivost in nadzor ter da se ohrani doslednost kakovosti proizvoda.

4.6 Povezava: Kakovost in specifične lastnosti tega sira so odvisne od vrste rastlinstva, ki ga najdemo v visokogorskih predelih, ki predstavlja osnovo živalske prehrane, kot tudi od točno določenih metod pridobivanja.

Sir „Stelvio“ ali „Stilfser“, ki se tradicionalno proizvaja na območju, določenem v specifikaciji proizvoda, je skozi čas ohranil posebnosti alpskega okolja gorskega parka Stelvio-Stilfser, kjer se odvija večji del proizvodnje (na višini 500 do 2000 m). Podnebne razmere in prst južno tirolskega alpskega sveta vpliva na lastnosti krme, s katero se pitajo živali in na kvaliteto sira.

Upravitelji pašnikov,ki se zavedajo pomena okolja, so ustvarili pogoje, ki omogočajo bujno vegetacijo. Nekateri zgodovinski teksti opisujejo travo alpskih pašnikov (marbl in madaun), s pomočjo katere se je dvignila kakovost proizvedenega mleka.

Zorenje sira „Stelvio“ ali „Stilfser“ predstavlja pomembno in posebno stopnjo proizvodnega procesa, ki se izvaja na lesenih deskah. Uporablja se tradicionalna metoda predelave, pri kateri se obračajo celi hlebci, površina pa se vsaj dvakrat tedensko opere s šibko raztopino solnice. V prvih dveh ali treh tednih zorenja se solnici, v kateri se namaka sir, doda lokalna mikroflora, ki jo sestavljajo različne aerobne bakterije podvrste Arthobacterium in Brevibacterium. Določene bakterije, ki se uporabijo na tej stopnji dajejo siru „Stelvio“ ali „Stilfser“ ne le njegovo tipično rumeno-oranžno-rjavo barvo, temveč tudi druge organoleptične lastnosti (aromo in okus). Ta barva je naravna in izhaja iz širjenja vrst lokalnih bakterij. Sestava te mešane kulture je edinstvena in prvovrstna.

4.7 Nadzorna struktura:

Naziv: I.N.E.Q. – Istituto nord Est Qualità Naslov via Nazionale, 33/35 IT-33030 Villanova di San Daniele del Friuli (UD) Telefon: 0432-95 69 51 Telefaks: 0432-95 69 55

4.8 Označevanje: Sir „Stelvio“ ali „Stilfser“ se prodaja bodisi v celih hlebcih ali po kosih.

Sir „Stelvio“ ali „Stilfser“,, ki se prodaja v celih hlebcih nosi označbo o poreklu — ki se pritrdi šele po 60-dnevnem zorenju — in oznako, ki označuje pošiljko, datum pridelave in proizvajalčevo kodo.

Celi hlebci sira, ki so pridelani v skladu s temi specifikacijami so razrezani v kose šele, ko so označeni z označbo porekla. Sir „Selvio“je lahko pakiran v kosih tudi izven zaščitenega geografskega območja

Kosi sira „Stelvio“ ali „Stilfser“ se prodajajo z označbo porekla, ki se dodeli se pritrdi šele po 60-dnevnem zorenju celega hlebca ali z oznako, ki jo pritrdi pooblaščen proizvajalec na kos sira v fazi pakiranja in/ali na prej natisnjen ovijalni papir, ki nosi označbo ZOP Stelvio ali Stilfser.

Proizvodi za prodajo imajo posebno označbo zaščitenega porekla.

Označba zaščitenega geografskega porekla vsebuje besede StilfserStelvio, ki so napisane z rdečimi črkami, kot zahtevajo proizvodne specifikacije.

4.9 Nacionalne zahteve: —